**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL NEKILNOJAMOJO TURTO PERDAVIMO PATIKĖJIMO TEISE**

**ŠILUTĖS SOCIALINIŲ PASLAUGŲ CENTRUI**

2018 m. rugsėjo d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 4 dalimis, Šilutės rajono  savivaldybės taryba  n u s p r e n d ž i a:

1. Perduoti Šilutės socialinių paslaugų centrui, juridinio asmens kodas 302944535, patikėjimo teise valdyti, naudoti ir disponuoti juo Savivaldybei nuosavybės teise priklausantį nekilnojamąjį turtą nuostatuose numatytai veiklai vykdyti - Šilutėje, Liepų g. 16, esančio mokyklos pastato 66,82 kv. m ploto dalį (unikalus numeris 8898-7002-1010, bendras plotas 2490,22 kv. m; perduodamos patalpos pažymėtos: 1-50, 1-59, 1-60, 1-61, perduodamų patalpų plotas 66,82 kv. m).

2. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu sprendime nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Sigitas Šeputis

2018-09-

|  |  |  |  |  |
| --- | --- | --- | --- | --- |
| V. Pozingis  2018-09- | Ž. Targonskienė  2018-09-13 | S.Dilertienė  2018-09-13 | Z.Tautvydienė  2018-09-13 | V. Stulgienė  2018-09-14 |
| Rengė  Daiva Thumat, (8 441) 79 210, el. p. daiva.thumat@silute.lt  2018-09-13 | | | | |

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL NEKILNOJAMOJO TURTO PERDAVIMO PATIKĖJIMO TEISE**

**ŠILUTĖS SOCIALINIŲ PASLAUGŲ CENTRUI“**

2018 m. rugsėjo 13 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti Šilutės socialinių paslaugų centrui, juridinio asmens kodas 302944535, patikėjimo teise valdyti, naudoti ir disponuoti juo Savivaldybei nuosavybės teise priklausantį nekilnojamąjį turtą nuostatuose numatytai veiklai vykdyti - Šilutėje, Liepų g. 16, esančio mokyklos pastato 66,82 kv. m ploto dalį (unikalus numeris 8898-7002-1010, bendras plotas 2490,22 kv. m; perduodamos patalpos pažymėtos: 1-50, 1-59, 1-60, 1-61, perduodamų patalpų plotas 66,82 kv. m).* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu.*  *Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *12 straipsnio 1 dalimi, savivaldybei nuosavybės teise priklausančio turto savininko funkcijas, remdamasi įstatymais, įgyvendina savivaldybės taryba. Vadovaujantis šio įstatymo 12 straipsnio 4 dalimi, patikėjimo teisė į perduodamą savivaldybės turtą atsiranda nuo turto perdavimo patikėjimo teisės subjektui (patikėtiniui) ir turto perdavimo - priėmimo akto pasirašymo.*  *Vadovaujantis Savivaldybės tarybos 2017 m. rugsėjo 28 d. sprendimu Nr. T1-804, Šilutės socialinių paslaugų centrui Vaikų dienos centro veiklai vykdyti buvo perduota Šilutėje, Liepų g. 16, esančio mokyklos pastato 84,86 kv. m ploto dalis (unikalus numeris 8898-7002-1010, bendras plotas 2490,22 kv. m; perduodamos patalpos pažymėtos plane nuo 1-51 iki 1-57, perduodamų patalpų plotas 84,86 kv. m). Šilutės socialinių paslaugų centras pateikė Savivaldybei 2018-09-10 prašymą skirti papildomas patalpas šiame pastate.* |
| ***3. Kokių pozityvių rezultatų laukiama.*** |
| *Šilutės socialinių paslaugų centrui bus perduota patikėjimo teise nekilnojamasis turtas reikalingas funkcijoms vykdyti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių aktų nereikės pakeisti ar panaikinti; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės socialinių paslaugų centrui, Šilutėje, Liepų g. 16* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr. 1*](TUR06priedas1.pdf)*;* [*priedas Nr. 2*](TUR06priedas2.pdf)*.* |

*Ūkio skyriaus Turto poskyrio vyriausioji specialistė Daiva Thumat*